Arrangør: BODØ SEILFORENING

**Kunngjøring av**

**Vestfjordseilasen 2024**

Vestfjordseilasen 2024 arrangeres lørdag 29. juni, med første start kl.08:00.

**1 Regler**

Regattaen vil være underlagt reglene slik de er definert i Kappseilingsreglene, med unntak av klassene tur, fembøring, åttring, skøyte og vikingskip, som seiler etter sjøveisreglene.

**2 Reklame**

Reklame vil være begrenset til Kategori A i kappseilingsreglene

**3 Klasser**

Det vil være mulig å starte i følgende klasser:

* Regattaklasse med spinnaker: - Det deles inn i 2-4 klasser ut fra deltakerantall.
* Regattaklasse uten spinnaker
* Flerskrog
* Turklasser: - Det deles inn i 1-2 klasser ut fra deltakerantall.
* Fembøring
* Åttring
* Skøyte
* Vikingskip

For regattaklasser og turklasser vil endelig klasseinndeling skje når påmeldingsfristen er gått ut. **Vi oppfordrer alle til å melde seg på tidlig.**

**4 Påmeldingsgebyr og frister for betaling og påmelding.**

Påmelding er kun mulig elektronisk på Seilmagasinets påmeldingsløsning Sail Race System og åpner den **01.06.2024**. Startavgiften utgjør kr 700,- pr båt, og betales gjennom påmeldingsløsningen Sail Race System. Alle nødvendige opplysninger om båt og mannskap registreres der.

Påmelding og betaling:

**Frist for påmelding i regattaklassene (med og uten spinnaker) er onsdag 26.06.2024 kl. 20:00.** Etter-anmelding i Regattaklassene godtas ikke.

**Frist for øvrige klasser (**tur-, flerskrog- og tradisjonsbåtklasser) **er fredag 28.06.2024 kl. 20:00**, dvs. til regattakontoret i Nordskot stenger.

Vi setter pris på det om du melder deg på tidlig, slik at vi kan tilrettelegge for et godt arrangement. Er du usikker på om du kan delta? Meld deg på og meld heller fra til komiteen på telefon 91 63 71 78 om du ikke kan starte likevel. Startavgift refunderes (med fradrag av kr. 50,- til dekning av våre utgifter), såfremt avmelding skjer innen **onsdag 26.06.2024 kl. 20:00.**

|  |  |  |  |
| --- | --- | --- | --- |
| ***Klasser***  | ***Krav til målebrev*** | ***Startavgift*** | ***Frist for påmelding*** |
| Regattakl. m/spinnaker  | Ja | 700,- | 26.06.2024 kl. 20:00 |
| Regattakl. u/spinnaker  | Ja | 700,- | 26.06.2024 kl. 20:00 |
| Flerskrog  | Ja\* | 700,- | 28.06.2024 kl. 20:00 |
| Turklasse  | Nei | 700,- | 28.06.2024 kl. 20:00 |
| Fembøring  | Nei | 700,- | 28.06.2024 kl. 20:00 |
| Åttring  | Nei | 700,- | 28.06.2024 kl. 20:00 |
| Skøyte  | Ja\*\* | 700,- | 28.06.2024 kl. 20:00 |
| Vikingskip  | Nei | 700,- | 28.06.2024 kl. 20:00 |

\* Flerskrogklubben tildeler målebrev.

\*\*VET målebrev

Regattakontoret på Nordskot åpner fredag 28. juni kl. 14:00 og stenger kl. 20:00.

Alle skippere / høvedsmenn må i egen person registrere seg på regattakontoret innenfor åpningstiden for å kunne delta. De som ikke rekker å komme til Nordskot innen tidsfristen kan kontakte regattakontoret på tlf 91 63 71 78 for å avtale alternativ registrering.

**Skippermøte avholdes fredag 28.juni kl. 21:00.**

**5 Måling**

Alle båter som stiller i regattaklassene, registreres med rating gjennom Sail Race System-påmeldingen. Shorthanded målebrev kan ikke benyttes.

Påmelding i regattaklasser uten spinnaker (og andre flyvende forseil) tillates gjort uten at spinnaker/gennaker/code 0/etc. deaktiveres i målebrevet.

Det er rating/VET ved påmeldingsfristens utløp som gjelder (dvs. 26.06.2024 kl. 20:00 for regattaklassene og 28.06.2024 kl. 20:00 for øvrige klasser med krav til målebrev).

Endelig klasseinndeling i tur- og regattaklasser fastsettes etter påmeldingsfristens utløp i respektive klasser. Endringer kan bli gjort frem til skippermøtet fredag kveld. For turklassen(e) vil eventuell inndeling gjøres etter båtlengde, og i særlige tilfeller, komiteens skjønnsmessige vurdering. For regattaklassene vil inndeling gjøres etter NSF’s anbefalinger og etter båtens NOR-Rating.

Vi oppfordrer flest mulig til å delta i regattaklassene, og skaffe seg målebrev hos klasseklubben NOR-Rating. For de som er registrert hos NOR-Rating/NOR-lys fra før, er det bare å betale målebrevavgift som tidligere, og nytt målebrev er gyldig. Vær oppmerksom på at det kan ta noen dager fra betaling har skjedd til rating er beregnet. Vi vil derfor anbefale å gjøre dette i god tid før seilasen. Komiteen kan ikke ta ansvar for manglende rating ved påmeldingsfristens utløp.

Båter som ikke har gyldig målebrev kan kontakte klasseklubben NOR Rating på [www.norrating.org](http://www.norrating.org). De vil da kunne få utstedt målebrev/sertifikat uten at båt/seil blir målt.

**6 Seilingsbestemmelsene**

Seilingsbestemmelsene vil være tilgjengelig på Sail Race System <https://sailracesystem.no/regatta?regatta=3795> så snart de foreligger og senest to uker før start.

**7 Løpet**

Starten går lørdag 29.juni 2024 ved Nordskot i Steigen, og krysser Vestfjorden direkte til Kabelvåg.

**8 Radiokommunikasjon**

En båt skal verken sende radiomeldinger mens den kappseiler eller motta radiomeldinger som ikke er tilgjengelig for alle båter. Denne restriksjonen gjelder også for mobiltelefoner. Det henvises til kappseilingsreglene.

**9 Premier**

De 3 beste i hver klasse premieres. Alle fullførende båter får deltagerbevis. I regattaklassene, flerskrogklassen og skøyteklassen beregnes resultatet etter omregnet tid (rating x faktisk seiltid). I hver av Turklassene (dersom flere turklasser) premieres 3 båter. De øvrige klassene er entype og premieres også etter faktisk seiltid.

Raskeste båt av tradisjonsbåtene tildeles vandrepremien, «den blå mastering»

Raskeste båt i øvrige klasser (regatta, tur og flerskrog-klasser) vil få det ’Blå bånd’.

Vandrepremien Vestfjordpokalen vil bli delt ut til beste båt i en av regattaklassene etter formelen: K = (2\*T1)/(T1+T2) der T1 er tid på beste båt, T2 er tid på nest beste båt. Vestfjordpokalen går til vinner av klassen med lavest K og minst 5 startende båter i klassen.

**10 Ansvarsfraskrivelse**

Deltagere i regattaen deltar ene og alene på eget ansvar. Jfr. også regel 4, Avgjørelse om å kappseile. Den organiserende myndighet vil ikke akseptere noe ansvar for skade på materiell eller person eller dødsfall inntruffet i forbindelse med, før, under eller etter regattaen.

**11 Forsikring**

Hver deltagende båt skal være forsikret med gyldig ansvarsforsikring.

**12 Ytterligere informasjon**

For ytterligere informasjon kontakt komiteen:

Morten Leiknes, tlf. 91 63 71 78, e-post:Mortenle@online.no

Vibeke Jenssen, tlf. 91 58 67 61, e-post:Vibjenss@online.no

Se også informasjon på internett:

Sail Race System regattaside: ~~https://www.sailracesystem.no/regatta?regatta=3699~~